અત્રે ઉલ્લેખનિય છે કે ગત્ વર્ષે ડિસેમ્બરમાં સરકારે હાફિઝ સઈદ સાથે સંબંધ ધરાવતા બે સંગઠન જમાત-ઉદ્-દાવા અને એફઆઈએફ પર પ્રતિબંધ મૂકવાની યોયજના બનાવી હતી અને એવું માનવામાં આવ્યું હતું કે આ અંગે કોઈ પ્લાન સોંપવામાં આવ્યો છે. વર્ષ ર૦૦પ માં યુએનએસસી પ્રસ્તાવ ૧ર૬૭ અંતર્ગત લશ્કર-એ-તોઈબાને પ્રતિબંધિત સંગઠિત જાહેર કરવામાં આવ્યું હતું, પરંતુ પાક. સરકારના કૂણા વલણ હેઠળ આ ખૂંખાર ત્રાસવાદી ભારત વિરોધી યોજનાઓ ઘડતો રહ્યો છે. હજુ પણ પાકિસ્તાન સરકાર પર આશંકા રહે છે, પરંતુ વૈશ્વિક અને ખાસ કરીને અમેરિકાના દબાણના કારણે હવે પાક. સરકાર હાફિઝ સઈદને ખુલ્લેઆમ બચાવવાના પ્રયાસો કરી શકશે નહીં, તેમ મનાય છે.